अपने पारिवारिक नाम के अलावा, अनेक बंगालियों (पश्चिम बंगाल व बांग्लादेश दोनों में) को दो नाम दिये जाते हैं: एक "भालो नाम" (शाब्दिक अर्थ “भला नाम”), जिसका प्रयोग सभी क़ानूनी दस्तावेजों में किया जाता है और एक "डाक नाम" (“उपनाम”), जिसका प्रयोग पारिवारिक सदस्यों व निकट मित्रों द्वारा किया जाता है। इन दो नामों के बीच कोई संबंध हो भी सकता है या वे एक-दूसरे से पूरी तरह असंबद्ध भी हो सकते हैं; उदाहरणार्थ, अनूप साहा नाम वाले किसी व्यक्ति को घर पर उसके "डाक नाम" (उदा. बबलू) से तथा अन्य सभी स्थानों पर उसके "भालो नाम" (अनूप) से पुकारा जा सकता है। कई लोग अपने पूरे "भालो नाम" और "डाक नाम" के साथ "भालो नाम" के संक्षिप्त रूप का प्रयोग भी करते हैं (उदा. दीपक के लिये दीपू, फ़रहाना के लिये फ़ारु आदि). हाल ही में, अनेक बांग्लादेशी बंगाली अपने पूरे आधिकारिक नाम के अंत में अपना "डाक नाम" भी जोड़ने लगे हैं, जिसके परिणामस्वरूप सैफुद्दीन चौधरी कांचोन जैसे नाम बनते हैं, जिनमें “सैफुद्दीन” व्यक्ति का "भालो नाम" होगा, “चौधरी” उसका पारिवारिक नाम होगा और “कांचोन” उसका "डाक नाम" होगा. इन परिस्थितियों में, उस व्यक्ति को “श्री चौधरी” कहना उसे संबोधित करने का सही तरीका होगा, न कि “श्री कांचोन”.

बंगाली नाम
आद्याक्षर
कुलनाम या पारिवारिक नाम
केरल